בס"ד ט"ו תמוז תשפ"ב   השולחן ערוך (תקנא,ט) מביא שלוש שיטות וזה לשונו: יש נוהגים שלא לאכול בשר ושלא לשתות יין בשבת זו; ( ומותר בחומץ של יין); (אגודה ומהרי"ל) ויש שמוסיפין מראש חודש עד התענית, ויש שמוסיפין מי"ז בתמוז. ומנהג הספרדים כמו השיטה השניה, לאסור מראש חודש ואילך.  לגבי ראש חודש עצמו –  מנהג רבנו האר"י (שער הכוונות דף פט ע"ב) אף על פי שהוא יום שמחה, שאני ראש חודש אב שהוא ראש חודש הפורענות, וגם בו נסתלק אהרון.  למרות דבריו כתב החיד"א (מורה באצבע אות רלג) שמנהג הספרדים להקל לאכול בשר לכבוד ראש חודש, וכן פסק הרב פלאג'י, הבן איש חי ותלמידו כף החיים, והרב עובדיה ועוד. לכן כל אחד יעשה כמנהג אבותיו. כט"ס